
ROMÂNIA
JUDEŢUL TIMIŞ
PRIMAR
NR. SC2020-27107/18.11.2020

                                 REFERAT DE APROBARE A PROIECTULUI DE HOTĂRÂRE

        Privind  punerea la dispoziție  a  parterului  și  a etajului  I   din  Căminul  cu P+3E, înscris în CF nr  443418 Timișoara   cu nr. cad nr  443418 –C5,  al fostului  Colegiu Tehnic ”Dimitrie Leonida”, situat în Timișoara, str. Dunărea nr. 9 către Compartimentul Voluntar Pentru Situații de Urgență din cadrul Municipiului Timișoara,  în vederea cazării persoanelor care intră pe teritoriul Municipiului Timișoara din zonele afectate de COVID-19.

      1.Descrierea situaţiei actuale
       Imobilul compus din construcţii şi teren, situat în Timișoara, str. Dunărea nr. 9,  înscris în  CF nr.443418 Timişoara  se află în domeniul public al Municipiului Timişoara  şi a făcut  parte din  baza materială a Liceului Tehnologic (fost Colegiul) „Dimitrie Leonida”. 
      Liceul Tehnologic Dimitrie Leonida nu mai funcţionează  în campusul şcolar situat în Timișoara  str. Dunărea nr.9, întrucât în urma reorganizării reţelei şcolare a unităților de învătământ preuniversitar de stat şi privat din Municipiul Timişoara, pentru anul şcolar 2019-2020, aprobată prin HCL nr. 96/12.03.2019 s-a transformat în Şcoala Gimnazială „Dimitrie Leonida”, deoarece nivelul liceal a intrat în lichidare;
    Baza materială a Liceului Tehnologic „Dimitrie Leonida, situată  în str Dunărea  nr. 9 a rămas la Şcoala Gimnazială „Dimitrie Leonida” care îşi desfăşoară activitatea de învățământ primar și gimnazial   în imobilul din str. Tacit  nr. 23 şi în imobilul  din str. Războieni nr. 2.  La momentul de față  în campusul școlar din str. Dunărea  nr. 9  nu se desfășoară  activitate de învățământ. 
     În contextul  măsurilor  luate la nivel național pentru reducerea cazurilor de infectare  a populației  cu virusul  COVID-19, prin adresa  cu nr.  SC2020-26116/06.11.2020,   Compartimentul  Voluntar Pentru Situații de Urgență  din cadrul Municipiului Timișoara, ne-a solicitat să  identificăm spații pentru carantină în vederea cazării persoanelor care intră pe teritoriul Municipiului Timișoara din zonele afectate de COVID-19.
    În campusul școlar din str.  Dunărea nr. 9, Serviciul Școlii Spitale și Baze  sportive a   identificat  spații situate  la parterul și  la etajul  I   din   Căminul  cu P+3E, înscris în CF nr.  443418 Timișoara   cu nr. cad nr  443418 –C5, care  pot fi  folosite pentru  cazarea  persoanelor care intră pe teritoriul Municipiului Timișoara din zonele afectate de COVID-19, cu condiția efectuării  unor lucrări de reparații și igenizări   pentru   a  fi îndeplinite  condițiile   minime  de cazare. 
       Inspectoratul  Școlar Județean Timiș prin adresa cu nr. 14556/16.11.2020, înregistrată la Municipiul Timișoara sub nr. SC2020-26874/16.11.2020 și  Scoala Gimnazială ” Dimitrie Leonida” prin Decizia nr. 98/16.11.2020  și-au dat acordul  pentru  alocarea  spațiului, pentru o perioadă de  3 ( trei ) luni,  în vederea  cazării persoanelor care intră pe teritoriul Municipiului Timișoara din zonele afectate de COVID-19, cu posibilitatea  prelungirii, la  cererea instituției noastre, în funcție de evoluția  pandemiei. 
     2. Concluzii    
     Având în vedere  cele expuse mai sus, considerăm necesară şi oportună iniţierea unui proiect
de hotărâre pentru  punerea la dispoziție  a  parterului  și  a etajului  I   din  Căminul  cu P+3E, înscris în CF nr  443418 Timișoara   cu nr. cad nr  443418 –C5,  al fostului  Colegiu Tehnic ”Dimitrie Leonida”, situat în Timișoara, str. Dunărea nr. 9 către Compartimentul Voluntar Pentru Situații de Urgență din cadrul Municipiului Timișoara, în vederea cazării persoanelor care intră pe teritoriul Municipiului Timișoara din zonele afectate de COVID-19.

